ཆུང་མའི་གྲོང་ཚོར་གློག་བརྙནདར་དམར་ཡུར་བབཏང་བའི་ཕྱི་དྲོ་དེ།དུས་ད་ལྟ་ཡང་ངའི་ཡིད་ངོ་ན་གསལ་ལེར་ཡོད་དེ།ཕྱོགས་བཞི་འཇམ་ཐིང་ངེར་གནས་ཤིང་།སྐབས་སྐབས་སུ་ཕུག་རོན་གྱི་གཤོག་རྡེབ་དང་མཁའ་དབུགས་གཙུབ་བརྡར་ལས་མཆེད་པའི་སྒྲ་རེ་ཐོས་ཐུབ།སྐལ་བཟང་སྒྲོལ་མ་ཚང་གི་ཁང་ཀླད་དུ།ཉི་གཡབ་ཀྱི་སྒེའུ་ཁུང་བསྙེས་པའི་རྩ་ཕུང་གི་འགྲམ་ངོགས་སུ།རྩ་སྐྱ་ནི་ཉི་འོད་ཀྱིས་གསེར་མདོག་ཏུ་བསྒྱུར་འདུགའོད་དུ་འཚེར་བའི་གསེར་མདོག་གི་རྒྱན་སྤྲས་འོགཁོ་མོའི་མིག་མདངས་དང་གྲོ་མདོག་གི་སྐྱི་ལྤགས་ནི་ངོ་མ་སྙིང་དུ་སྡུགབལྟས་ཚོད་དུ་ཁོ་མོའི་མིག་རིལ་གཉིས་ཀ་ཅུང་སྔོན་པོར་སྣང་བ་དེའི་སྟེང་གདོང་ཉག་གཟར་བོ་དེ་བསྣན་ཙ་ན།ཤར་ཕྱོགས་མཛེས་མའི་གདོང་ལེབ་ལེབ་དེ་དང་ཡོངས་སུ་བརྒལ་ནས།གྲུ་ཟུར་གསལ་བའི་རི་རྩེ་ཞིག་ངོ་གདོང་གི་དཀྱིལ་དུ་ཀྲོང་ངེར་ལངས་བ་དང་གཉིས་སུ་མ་མཆིས།གློ་བུར་དུ།མིག་མདངས་དེ་རེ་སྒུག་ནས་ཟར་ཟིར་རུ་གྱུར།ཁོ་མོས་མ་ཁར་སོ་ཡང་མོ་ཞིག་བཏབ་པ་ནི་མི་ལོང་བ་ཞིག་གིས་གཉེན་ཉེའི་ལག་པར་ངང་སྒུག་བྱེད་པ་བཞིན་ཡིད་དུ་འོངས།